আরিফুল হক,নওগাঁ : নওগাঁর মান্দায় এক মাদ্রাসা শিক্ষক নুরম্নল হক (৪৮) বুধবার গলায় ফাঁস দিয়ে আত্নহত্যা করেছে। তবে সেটা  আত্নহত্যা না কি পরিকল্পিতভাবে হত্যা করে গালায় ফাঁস দিয়ে গাছে ঝুলিয়ে রাখা হয়েছে এ নিয়ে এলাকায় সমালোচনার ঝড় চলছে।  জানা গেছে, উপজেলা সদরের মেডিক্যাল রোডের সন্নিকটের একটি বাসায় নুরুল হক তার কলেজ পড়ুয়া মেয়ে ও স্ত্রীকে নিয়ে ভাড়া থাকে। সে উপজেলার ফেটগ্রামের আমির উদ্দিন মৃধার ছেলে নুরুল হক। সে হালিশহর চট্রগ্রামে দারুল ফুরকান হাফিজিয়া মাদ্রাসায় চাকুরি করে। দীর্ঘদিন ধরে তার শারীরিক অসুস্থতার কারনে বাড়িতে ফিরে এসে চিকিৎসা নিতে থাকে। বাড়িতে দীর্ঘ দুমাস থাকাকালে গতকাল বুধবার ভোর রাতে পরিবারের সদস্যরা তাকে বাসায়  না পেয়ে খোজাখুজি করতে থাকে। খোজাখুড়ির এক পর্যায়ে সকালে বাড়ি পাশে একটি করমজা গাছের সাথে তার গলায় ফাঁস দেয়া অবস্থায় দেখতে পায়।  এ ব্যাপারে নুরুল হকের কলেজ পুড়ুয়া মেয়ে লীমা জানায়, আমি অনেক রাত পর্যন্ত পড়াশুনায় ব্যস্ত ছিলাম বাবাকে ঘুমাতে না দেখে আমি তাকে ঘুমানোর জন্য বারংবার বলি। বাবা তখন আমাকে বই কেনার টাকা দিতে চায় আমি বলি আগামীকাল বই কেনার টাকা নিব। পড়ালেখা শেষে মেয়ে ঘুমিয়ে পড়লে রাত প্রায় সাড়ে ৪টার দিক তার বাবা বাসার মধ্যে না থাকতে দেখে তার মা হৈ হল¬া করে তার ঘুম ভাঙ্গে। ঘুম ভেঙ্গে তার বাবাকে অনেকে খোজা  খুজি করে না পেয়ে সকালে বাড়ির পিছনে একটি গাছের সাথে গালায় ফাঁস দেওয়া অবস্থায় দেখতে পায়। কিন্তু নুরুলের মা, বোনসহ অন্যান্য আত্নীয় স্বজন বলছে ভিন্ন কথা। যা নিয়ে এলাকায় ঘুম্রজালের সৃষ্টি হয়েছে।  পরিবারের সদস্য ও স্থানীয়রা মান্দা থানায় সংবাদ দিলে ঘটনাস্থলে পুলিশের এসআই শহিদ তার সঙ্গীয় ফোর্স নিয়ে লাশটি উদ্ধার করে মর্গে প্রেরণ করেছে। এ ব্যাপারে মান্দা থানায় একটি ইউডি মামলা হয়েছে।